**Likumprojekta "Grozījumi likumā "Par apdrošināšanu bezdarba gadījumam"" sākotnējās ietekmes**

**novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Likumprojekts “Grozījumi likumā “Par apdrošināšanu bezdarba gadījumam”” (turpmāk – likumprojekts) izstrādāts ar mērķi pagarināt bezdarbnieka palīdzības pabalsta izmaksas periodu, ņemot vērā Covid-19 radītās sociālās un ekonomiskās sekas.Likumprojekts stājas spēkā nākamajā dienā pēc tā izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Covid-19 izsludinātā ārkārtējā situācija Latvijā un Sadarbības sanāksmes sēdē panāktā vienošanās par bezdarbnieka palīdzības pabalsta termiņa pagarināšanu no 4 līdz 6 mēnešiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ievērojot Covid -19 radītos riskus un izsludināto ārkārtējo situāciju Latvijā, dēļ kā iedzīvotāju nodarbinātības iespējas ievērojami mazinājušās, Labklājības ministrija ir izstrādājusi grozījumus likumā “Par apdrošināšanu bezdarba gadījumam” (turpmāk – likumprojekts), lai sniegtu atbalstu tām personām, kuras pēc bezdarbnieka pabalsta izmaksas beigām sakarā ar Covid-19 izsludinātās ārkārtējās situācijas radītajām sekām nav atradušas darbu un neveic saimniecisko darbību.Šobrīd likuma “Par apdrošināšanu bezdarba gadījumam” pārejas noteikumu 23. un 24. punkts nosaka, ka  persona, kurai piešķirtā bezdarbnieka pabalsta izmaksas periods beidzas 2020. gada 12. martā vai vēlāk un kura sakarā ar Covid-19 izplatību izsludinātās ārkārtējās situācijas apstākļiem turpina būt bezdarbnieka statusā, var pieprasīt bezdarbnieka palīdzības pabalstu, kuru piešķir no nākamās dienas pēc tam, kad beidzas bezdarbnieka pabalsta izmaksas periods, pabalstu piešķir uz laiku, kas nav ilgāks par četriem mēnešiem. Bezdarbnieka palīdzības pabalsta apmērs ir 180 *euro* mēnesī.Ņemot vērā, ka saistībā ar Covid-19 radītajiem riskiem un izsludināto ārkārtējo stāvokli Latvijā, daudzi iedzīvotāji palikuši bez finansiālā atbalsta, kā arī apzinoties, cik ļoti būtiski ir nodrošināt pēc iespējas savlaicīgu un mērķētu atbalstu tiem iedzīvotājiem, kuri cieš no Covid-19 radītajām sociālajām un ekonomiskajām sekām un ierobežotā darba tirgus situācijā nevar atrast darbu, likumprojekts paredz pagarināt bezdarbnieka palīdzības pabalsta izmaksas periodu līdz *6 mēnešiem* (šobrīd 4 mēneši).Tas nozīmē, ka tiesības saņemt bezdarbnieka palīdzības pabalstu uz laiku, kas nav ilgāks par 6 mēnešiem būs tiem bezdarbniekiem, kuriem periods, par kuru piešķirts bezdarbnieka palīdzības pabalsts, beidzies 2020. gada 9. novembrī (t.i., no jauna noteiktās ārkārtējās situācijas sākuma datums) vai vēlāk. Pabalsts izmaksājams uz laiku, kas nav ilgāks par 6 mēnešiem, bet ne ilgāk kā līdz 2021.gada 30.jūnijam. Ja periods, par kuru piešķirts bezdarbnieka palīdzības pabalsts, beidzies līdz 2020. gada 8. novembrim (ieskaitot) – šādā gadījumā bezdarbnieka palīdzības pabalstu izmaksā uz laiku, kas nav ilgāks par 4 mēnešiem.2020. gada marta beigās Nodarbinātības valsts aģentūrā (turpmāk – NVA) bija reģistrēti 62 tūkstoši bezdarbnieki, līdz 2020. gada jūlija sākumam reģistrēto bezdarbnieku skaits pieauga līdz 78 tūkstošiem. Pēc tam sākās darba tirgus atkopšanās, reģistrēto bezdarbnieku skaitam samazinoties līdz 67 tūkstošiem. Taču līdz ar Covid-19 pandēmijas otro vilni darba tirgus situācija atkal pasliktinājās, un reģistrēto bezdarbnieku skaits 2021. gada marta sākumā jau ir sasniedzis 74,5 tūkstošus. Būtiski samazinājies reģistrēto vakanču skaits, vēl 2020. gada martā reģistrētas bija 30 tūkstoši vakanču, šim skaitam nokrītoties līdz 17 tūkstošiem novembrī, kam līdz ar Covid-19 pandēmijas vilni sekoja vēl būtiskāks vakanču skaita samazinājums. 2021. gada marta sākumā NVA ir reģistrētas 13,5 tūkstoši vakanču. Paredzams, ka otrā Covid-19 pandēmijas viļņa radītās nelabvēlīgās darba tirgus sekas būs ilgstošākas, kādēļ svarīgi pagarināt finansiālā atbalsta sniegšanu bez darba palikušajiem.Izmaiņas nepieciešamas, lai mazinātu ekonomiskās situācijas pasliktināšanās radītās sekas un nodrošinātu iespēju personām, kas veikušas valsts sociālās apdrošināšanas iemaksas apdrošināšanai pret bezdarbu, saņemt atbalstu bezdarba gadījumā. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts sociālās apdrošināšanas aģentūra (turpmāk – VSAA). |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Bezdarbnieki, kuriem periods, par kuru piešķirts bezdarbnieka palīdzības pabalsts, beidzies 2020. gada 9. novembrī vai vēlāk, un kuras sakarā ar Covid-19 izsludinātās ārkārtējās situācijas radītajām sekām nav atradušas darbu un neveic saimniecisko darbību.Pēc VSAA datiem unikālais bezdarbnieka palīdzības pabalsta saņēmēju skaits periodā 2020.gada marts līdz 2021.gada janvāris – 15 371 persona (dati uz 2021.gada martu). Šobrīd vērojama tendence, ka salīdzinājumā ar 2020.gada decembri, 2021.gada janvārī bezdarbnieka palīdzības pabalsta saņēmēju skaits ir palielinājies, t.i., ja 2020.gada decembrī pabalsts tika izmaksāts 5 934 personām, tad 2021.gada februārī – 8 346 personām. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekta tiesiskais regulējums nemaina sabiedrības tiesības un pienākumus, kā arī veicamās darbības. Likumprojekts nerada papildus administratīvo slogu. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam\* | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 3 314 520 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 3 314 520 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 3 314 520 | 4 127 576 | 0 | 0 | 0 | 0 | 0 |
| 2.1. valsts pamatbudžets | 3 314 520 | 4 127 576 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -4 127 576 | 0 | 0 | 0 | 0 | 0 |
| 3.1. valsts pamatbudžets | 0 | -4 127 576 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 4 127 576 | 0 | 0 | 0 | 0 | 0 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | \*saskaņā ar FM 14.01.2021. rīkojumu Nr.18 un FM 15.02.2021. rīkojumu Nr.87.Pagarinot bezdarbnieka palīdzības pabalsta izmaksu no četriem uz sešiem mēnešiem, provizoriski skartu 12 398 unikālās personas. Tie ir bezdarbnieka palīdzības pabalsta saņēmēji, kuriem pabalsts piešķirts 2020. gada 9. novembrī vai vēlāk - 7 865 (pabalsta pirmais mēnesis ir 2020.gada novembris, decembris un 2021.gada janvāris un februāris)*,* kā arī, kuriem pabalsts piešķirts līdz 2020. gada 9. novembrim, bet piešķirtā pabalsta izmaksas periods ir turpinājies pēc 2020. gada 9. novembra - 4 533 personas.Bezdarbnieka palīdzības pabalsta apmērs ir 180 *euro* mēnesī.

| Bezdarbnieka palīdzības pabalsta pirmais mēnesis | Unikālās personas | Papildus izmaksas mēneši | Papildus izdevumi, *euro* |
| --- | --- | --- | --- |
| Līdz 2020.gada 9.novembrim | 4 533\* | 2 | 1 631 880 |
| 2020.gada novembris | 1 789 | 2 | 644 040 |
| 2020.gada decembris | 2 610 | 2 | 939 600 |
| 2021.gada janvāris  | 1 483 | 2 | 533 880 |
| 2021.gada februāris *(prognoze)* | 1 983 | 1 | 356 940 |
| Kopā | 12 398 |  | **4 106 340**  |

*\* personas ar tiesībām uz bezdarbnieka palīdzības pabalstu periodā jūlijs-oktobris, no tiem pieņem 80% vēl arvien nebūtu zaudējušas bezdarbnieka statusu.* Bezdarbnieka palīdzības pabalsts tiek finansēts no valsts pamatbudžeta.Papildus, lai nodrošinātu izmaiņas bezdarbnieka palīdzības pabalsta termiņa noteikšanas funkcijās un masveida uzdevuma izstrādi termiņu pagarināšanai (nepieciešamas izmaiņas, lai būtu iespēja jau piešķirtos pabalstus gan individuāli, gan masveidā pagarināt, ja to izmaksas termiņi to prasa), nepieciešamas 45 cilvēkdienas. Papildus līdzekļi šo pakalpojumu apmaksai: 45 c/d \* 471,90 *euro* = **21 236** *euro* (noapaļojot līdz pilniem *euro*).Līdz ar to, kopējais nepieciešamais finansējuma apmērs likumprojekta īstenošanai plānots 4 127 576 *euro* apmērā, tajā skaitā 4 106 340 *euro* apmērā, lai nodrošinātu bezdarbnieka palīdzības pabalsta izmaksas termiņa pagarinājumu no četriem līdz sešiem mēnešiem līdz 2021.gada 30.jūnijam, un 21 236 *euro*, lai nodrošinātu VSAA IT sistēmu pielāgošanu. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Labklājības ministrija normatīvajos aktos noteiktajā kārtībā sagatavos un iesniegs izskatīšanai Ministru kabineta rīkojuma projektu “Grozījumi Ministru kabineta 2021.gada 11.janvāra rīkojumā Nr.16 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”””, paredzot līdzekļu palielinājumu no valsts budžeta programmas 02.00.00 „Līdzekļi neparedzētiem gadījumiem”, kas nepārsniedz 4 127 576 *euro*, tajā skaitā 4 106 340 *euro*, lai nodrošinātu bezdarbnieka palīdzības pabalsta izmaksas termiņa pagarinājumu no četriem līdz sešiem mēnešiem līdz 2021.gada 30.jūnijam, un 21 236 *euro*, lai nodrošinātu VSAA IT sistēmu pielāgošanu.Pamatojoties uz Ministru kabineta 2021.gada 11.janvāra rīkojumu Nr.16 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” bezdarbnieka palīdzības pabalsta izmaksai jau ir piešķirts finansējums, nepārsniedzot 3 314 520 *euro*, lai atbilstoši likuma “Par apdrošināšanu bezdarba gadījumam” pārejas noteikumu 23. un 24. punktam nodrošinātu bezdarbnieka palīdzības pabalsta izmaksu 180 *euro* apmērā laikposmā no 2021. gada 1. janvāra līdz 2021. gada 30. jūnijam. Vienlaikus, pamatojoties uz Ministru kabineta 2021.gada 12.marta rīkojumu Nr.166 “Grozījums Ministru kabineta 2021. gada 11. janvāra rīkojumā Nr. 16 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””, paredzēts papildu finansējums bezdarbnieka palīdzības pabalstu izmaksas nodrošināšanai 2021.gadā 7 387 920 *euro* apmērā saistībā ar bezdarbnieka palīdzības pabalsta saņēmēju skaita palielināšanos. Līdz ar to, kopējais paredzētais finansējums saskaņā ar MK rīkojumiem plānots 10 702 440 *euro* apmērā.Līdz ar to kopējais finansējums bezdarbnieka pabalsta izmaksu nodrošināšanai līdz 2021.gada 30.jūnijam tiek prognozēts 14 830 016 *euro* apmērā, tajā skaitā 14 808 780 *euro* bezdarbnieka palīdzības pabalsta izmaksu nodrošināšanai un 21 236 *euro*, VSAA IT sistēmu pielāgošanas nodrošināšanai.Minētā pabalsta izmaksu nodrošinās VSAA. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Likumprojekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Likumprojekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VSAA. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota esošu institūciju likvidācija vai reorganizācija. Pēc likuma spēkā stāšanās tā īstenošana notiks, izmantojot esošos cilvēkresursus. |
| 3. | Cita informācija | Nav. |

Labklājības ministre R. Petraviča

I.Salmane, 67021556

Irena.Salmane@lm.gov.lv

K.Zirnīte, 67021520

Kristine.Zirnite@lm.gov.lv

v\_sk = 1690